Краснагорскі раён (Бранская вобласць)

Краснагорскі раён () — адміністрацыйна-тэрытарыяльная адзінка на захадзе Бранскай вобласці Расіі. Адміністрацыйны цэнтр — пасёлак гарадскога тыпу Красная Гара.

 Геаграфія 
Плошча раёна — 1120 км². Раён размешчаны на захадзе Бранскай вобласці.

Мяжуе:
 на поўначы з Касцюковіцкім і Краснапольскім раёнамі Магілёўскай вобласці Беларусі;
 на захадзе з Чачэрскім і Веткаўскім раёнамі Гомельскай вобласці Беларусі;
 на ўсходзе з Гардзееўскім раёнам Бранскай вобласці;
 на поўдні з Навазыбкаўскім раёнам Бранскай вобласці.

Асноўныя рэкі — Беседзь, Віхолка.

 Экалогія 
Краснагорскі раён — адзін з найбольш пацярпелых ад катастрофы на Чарнобыльскай АЭС і радыёактыўных ападкаў у наступныя дні пасля катастрофы. Чатыры населеныя пункты раёна — Барсукі, Князяўшчына, Прагрэс і Ніжні Млын былі ўключаны ў зону адчужэння. Шматлікія населеныя пункты раёна былі аднесены да зоны адсялення і зоны з правам на адсяленне. Максімальнае разліковае значэнне радыяцыйнага забруджвання — 9,4 мзв/год — адзначана ў пасёлку Забор’еФедэральная служба абароны правоў спажыўцоў .

 Гісторыя 
Яшчэ ў часы Вялікага Княства Літоўскага існавала Паповагорская воласць Старадубскага павета. У 1922 годзе ў сувязі з перайменаваннем Паповай Гары ў Красную Гару Паповагорскую воласць перайменавана ў Краснагорскую. У 1929 годзе, з фарміраваннем раённага падзелу, воласць ліквідавана, а на яе тэрытарыяльнай аснове сфарміраваны раён Клінцоўскай акругі Заходняй вобласці. 5 ліпеня 1944 года згодна з указам Прэзідыума Вярхоўнага савета СССР утварылася Бранская вобласць, у склад якой, нароўні з іншымі, уключаны і Краснагорскі раён. У 1963 годзе раён быў ліквідавана, але ў 1966 годзе адноўлены.

У 2004 годзе ў сувязі з працяглай эканамічнай стагнацыяй каля 5 тыс. чал. насельніцтва раёна (г. зн. прыкладна палова насельніцтва тагачаснага раёна) сабрало подпісы на карысць пераходу тэрыторыі раёна ў склад Беларусі.

 Дэмаграфія 
Насельніцтва раёна складае 16,1 тыс. чалавек. Усяго налічваецца 53 населеныя пункты.

 Адміністрацыйна-тэрытарыяльны падзел 
Пасля муніцыпальнай рэформы (2005) у раёне ёсць 1 гарадское і 6 сельскіх паселішчаў:

Гарадское паселішча:
 Краснагорскае гарадское паселішча

Сельскія паселішчы:
 Калюдаўскае сельскае паселішча
 Латакоўскае сельскае паселішча
 Любаўшанскае сельскае паселішча
 Макарыцкае сельскае паселішча
 Пераласкае сельскае паселішча
 Ялоўскае сельскае паселішча

 Эканоміка 
 Сыраробны завод у пасёлку Красная Гара

 Транспарт 
Маршрут 540 «Красная Гара — Бранск».

 Славутасці 
 Гарадзішча ў пасёлку Красная Гара
 Курганы радзімічаў у пасёлку Красная Гара
 Царква Раства Хрыстова ў сяле Калюды
 Вятрак у вёсцы Марозаўка
 Царква Покрыва Багародзіцы ў сяле Медзведзі
 Царква Покрыва Багародзіцы ў сяле Ялоўка

 Асобы 
 Васіль Цымбаліст — заслужаны вынаходнік Расіі, нарадзіўся 20 мая 1935 года ў вёсцы Рубаны ў вялікай сялянскай сям’і
 Васіль Сямёнавіч Асіпенка (нар. 1947) — беларускі палітык.
 Анатоль Пятровіч Хішчанка (нар. 1958) — беларускі палітык.

 Спасылкі 

 Краснагорскі раён, Radzima.org
 Інфармацыйны партал Браншчыны  

Катэгорыя:Раёны Бранскай вобласці